Es isch fasch unglaublich, wie gschnäll dases gaht. Vor einere wuche hani bluet gschwitzt im training und geschter hani scho plauderet wie es buech (fasch ämel). Guet, es isch au chli schwiizertütsch drin gsii, aber si händ ämel verstande wani ha welle säge. Wänns so wiitergaht bini ade wiehnachte scho en richtige dän…   Und so wies uusgseht bini dänn au glii nümm assistenz- sondern haupttrainer. Aber ich chume nanig würkli druus, was die planed und vorhänd. Ich lahn mich überrasche.  Am wuchenänd hani grad drüü mätch - di ältere U15 mönd anes quali-turnier zum luege öbs umd plätz 1-18 oder 19-?? spiled. Sozsäge öbs Inter oder Meister spiled. Mal luege was debii usechunnt.  Uf all fäll - es macht mega spass zum wider trainiere. Ich weiss gar nöd, wie ich drüü (3!!!!) mönet ohni training überläbt  han…